open-index/open-wikipedia-markdown huggingface dataset:
Club de Rugby Ferrol

O **Club de Rugby Ferrol** é un equipo de rugby da cidade de Ferrol, fundado en 2008. Compite na Liga Galega de Rugby e xoga os seus encontros como local no estadio de atletismo da Malata. Ten dous títulos da Liga Galega acadados nas tempadas 2016/17 e 2017/18.

## Historia
O Club de Rugby Ferrol naceu como un proxecto unificador do rugby local, que anos atrás estivera representado por varios equipos, entre eles o CR Marina e o Almallo RC, incluíndo nesa fusión á Escola de Rugby municipal e ó Veteranos Rugby Ferrol.

A traxectoria do club nas competicións rexionais foi moi discreto até a chegada do xogador internacional ferrolán Francisco "Pakito" Usero no verán de 2013, despois de catorce anos xogando no Vigo Rugby Club.

O 17 de maio de 2014 o Club de Rugby Ferrol disputou a súa primeira e única final da Copa Xunta. O encontro, xogado no estadio do Poboado de As Pontes, enfrontou ó CR Ferrol co CRAT da Coruña, gañando o equipo coruñés por 35 a 3. Mentres que o CRAT era un equipo que levaba case 20 anos competindo en torneos a nivel nacional, o CR Ferrol viña de acadar o ascenso á primeira división galega.

No verán do ano 2014 tanto CR Ferrol como Os Ingleses RC asinaron un acordo de filiación co Vigo Rugby Club por dous anos. Froito dese acordo o 6 de decembro o club vigués disputou un dos seus encontros da División de Honra na Malata, fronte ó histórico Canoe. Nesa tempada 2014/15 o CR Ferrol foi o equipo dominador da liga galega na súa fase regular, pero chegadas a eliminatorias polo título caeu á primeira fronte ó Muralla Rugby Club. Malia iso disputou a fase de ascenso caendo ás primeiras contra os navarros de La Única.

Na tempada 2015/16 o equipo xogou a final da liga galega caendo fronte ó Ourense Rugby Club por 42 a 7. Disputou a fase de ascenso á División de Honra B nacional, pero caeu eliminado polo Universitario de Bilbao.

O 8 de abril de 2017 o Club de Rugby Ferrol gañou a final da Liga Galega batendo por 34 a 17 ó Rugby Ourense Keltia na Malata, converténdose no primeiro equipo ferrolán que acaba este título dende que o fixera o Club de Rugby Marina Ferrol en 1986.

## Tempada actual
## Ligazóns externas
* Páxina oficial do CR Ferrol
* Páxina oficial da Federación Galega de Rugby
Terceira Autonómica de Galicia 2011/12

A tempada **2011–12** da Terceira Autonómica de Galicia empezou o 18 de setembro de 2011 e finalizou o 29 de abril de 2012.
## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Grupo 2
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Grupo 3
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Grupo 4
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Grupo 5
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Grupo 6
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Grupo 7
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor; **GC** = Goles en contra; **DG** = Diferenza de goles; **Pts** = Puntos

### Grupo 8
### Grupo 9
### Grupo 10
### Grupo 11
### Grupo 12
### Grupo 13
### Grupo 14
### Grupo 15
### Grupo 16
### Grupo 17
### Grupo 18
### Grupo 19
### Grupo 20
## Véxase tamén
### Ligazóns externas
*Federación Galega de Fútbol
*Sigue Tu Liga
*iCompetición
Gerardo Pardo de Vera

**Gerardo Manuel Pardo de Vera Díaz**, nado na Coruña o 18 de outubro de 1942, é un avogado, escritor e político galego.

## Traxectoria 
Estudou o bacharelato en Santiago de Compostela, onde seu pai Manuel exerceu de notario, e pasaba os veráns na Casa de Ribas, en Cadoalla (Becerreá). Fixo cursos de Dereito en Madrid e Valladolid, onde chegou a tocar a batería no grupo Hamstrong. Colaborou en *La Noche* e *El Correo Gallego*. Instalouse en Lugo no ano 1971.

Nas eleccións municipais de 1979 foi elixido alcalde de Becerreá por Coalición Democrática. Foi tamén deputado provincial. En 1981 tivo un enfrontamento con Manuel Fraga e foi expedientado e expulsado de Alianza Popular, deixando o cargo de alcalde. Foi o primeiro presidente da Asociación do Camiño Primitivo. Colaborou en *El Progreso* e *La Voz de Galicia*, onde exerceu como cronista parlamentario.

## Obra 
É autor das obras (inéditas):
* *Valle-Inclán: o home e o mito*.
* *Voltaire, la razón pertinaz*.

## Vida persoal
Casou con Ana Luisa Posada e foron pais de Ana e Isabel Pardo de Vera.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Becerreá

### Ligazóns externas 
* Xerardo Manuel Pardo de Vera Díaz, ficha en galegos.info
Festival Internacional de Cinema de Cannes de 1946

miniatura|Texto de Georges Huisman, creador do *Festival de Cannes* (1950).
A **1ª edición do Festival Internacional de Cinema de Cannes** celebrouse do 20 de setembro ao 5 de outubro do ano 1946. Vinte e dous países presentaron os seus filmes na "Primeira Edición do Festival", que se celebrou no antigo Casino de Cannes. Só un ano despois do remate da segunda guerra mundial, a maioría dos filmes versaron sobre a guerra. Houbo varios problemas técnicos, como a cuberta de lona que se desprendeu nunha tormenta o día anterior á publicación dos gañadores, os carretes de "Notorious" de Hitchcock amosáronse en orde inversa e o filme *The Three Musketeers* de George Sydney proxectouse do revés.

Durante o festival, o xurado estivo composto por un representante por cada país, sendo o historiador e home de estado Georges Huisman o Presidente do Xurado. Con máis énfase na creatividade que na competitividade, dezaoito nacións presentaron os seus filmes. Once deles compartiron o primeiro Grand Prix do Festival Internacional.

Georges Huisman, home de estado e historiador, creador do festival, foi o presidente das tres primeiras edicións. O premio máximo entregado levaba o nome de *Grand Prix du Festival*, ata o ano 1955 que cambiou a ''Palme d'or''.

## Notas 
## Véxase tamén 
### Outros artigos 
* Festival Internacional de Cine de Cannes
### Ligazóns externas 
* Páxina en IMDb da edición 1946 do Festival de Cannes
José Fernández Fernández

**José Fernández Fernández**, nado en Navia de Suarna o 30 de xaneiro de 1958, é un político galego do PSdeG-PSOE.

## Traxectoria 
Ingresou en Telefónica en 1980 en Bilbao, e trasladouse en 1984 a Becerreá. Tres anos máis tarde, presentouse como número catro na candidatura do PSdeG-PSOE de Navia de Suarna, saíndo elixido concelleiro, e permanecendo neste posto durante tres lexislaturas. Encabezou a candidatura do PSdeG-PSOE de Navia de Suarna en 1999 e 2003. Acadou a Alcaldía con maioría absoluta en 2007, resultado que repetiu nas eleccións municipais de 2011, 2015, 2019 e 2023.

En marzo de 2010 tomou posesión como Deputado Delegado da Área de Medio Ambiente. En 2011 volveu ser deputado provincial como representante do PSdeG-PSOE polo partido xudicial da Fonsagrada.

## Véxase tamén 
### Outros artigos 
*Eleccións municipais en Navia de Suarna

### Ligazóns externas 
*O socialista José Fernández optará á reelección na alcaldía de Navia de Suarna Noticia en *El Progreso*
Manuel Rodríguez Alfonso

**Manuel Rodríguez Alfonso**, nado en Cangas o 22 de decembro de 1948, é un ex xogador e ex adestrador galego de fútbol. Xogaba de defensa central e desenvolveu a totalidade da súa carreira deportiva no Celta de Vigo, onde era coñecido como **Manolo "o gran capitán"**. Durante máis de 40 anos foi o xogador con máis partidos oficiais na historia do club (533), ata que foi superado en 2025 por Iago Aspas.

## Traxectoria 
De novo xogou nos equipos infantís do Barreras e o Callao. Aos 15 anos pasou ás categorías xuvenís do Celta de Vigo, debutando co primeiro equipo como titular aos 18 anos contra o Rayo Vallecano en Segunda División. Formou parte das categorías inferiores da selección española de fútbol, coa que participou no Campionato de Europa sub-23 disputado en Iugoslavia en 1969, acadando o subcampionato.

Na tempada 1973/74 estaba nun gran momento de forma, chegando o Real Madrid a ofrecer 20 millóns de pesetas pola súa fichaxe. Pero o 27 de xaneiro de 1974 o xogador galego sufriu unha dura patada de Johan Cruyff que lle provocou unha forte lesión no xeonllo, impedíndolle así fichar polo equipo madrileño e ser seleccionado polo combinado estatal.

Estivo 17 campañas no primeiro equipo, xogando 463 partidos de liga e metendo 17 goles. O 6 de maio de 1982 recibiu unha homenaxe no Estadio de Balaídos, cun encontro entre o Celta e a Selección de fútbol de Polonia, que preparaba a súa asistencia ao Mundial de Fútbol de 1982. Despois de retirarse como xogador, foi secretario técnico do equipo. Deixou o posto ao remate da tempada 1989/90 por discrepancias co presidente José Luis Rivadulla.

### Encontros e goles por campaña 
* Segunda división española 1966/67: 13/0
* Segunda división española 1967/68: 24/0
* Segunda división española 1968/69: 37/1
* Primeira división española 1969/70: 27/0
* Primeira división española 1970/71: 30/1
* Primeira división española 1971/72: 34/0
* Primeira división española 1972/73: 32/0
* Primeira división española 1973/74: 21/0
* Primeira división española 1974/75: 20/0
* Segunda división española 1975/76: 35/0
* Primeira división española 1976/77: 33/1
* Segunda división española 1977/78: 32/3
* Primeira división española 1978/79: 29/2
* Segunda división española 1979/80: 37/4
* Segunda división B española 1980/81: 30/3
* Segunda división española 1981/82: 29/2

## Véxase tamén 
### Ligazóns externas 
* Ficha en Celta Wikia.
* Ficha en Yo jugué en el Celta.
Augustin Fresnel

**Augustin-Jean Fresnel**, nado en Broglie o 10 de maio de 1788 e finado en Ville-d'Avray o 14 de xullo de 1827, foi un físico francés que contribuíu significativamente á teoría de óptica ondulatoria. Fresnel estudou o comportamento da luz tanto teórica como experimentalmente. Foi o inventor da chamada Lente de Fresnel.

## Véxase tamén 
### Ligazóns externas 
* Sobre o rombo de Fresnel
Fran P. Lorenzo

**Francisco Pérez Lorenzo**, nado en Vigo en 1973, é un xornalista e novelista galego, máis coñecido como **Fran P. Lorenzo**.

## Traxectoria
É licenciado en xornalismo pola Universidade de Santiago de Compostela dende 1995. Traballou entre outras cabeceiras en *Galicia Hoxe* e *O Correo Galego*. Así mesmo, foi un dos fundadores do xornal dixital *Dioivo*. Mantén o blog *Un país en lata*. Dende setembro de 2016 traballa no equipo de prensa de Unidos Podemos no Congreso dos Deputados do Estado español.

En 2014 gañou o Premio Blanco Amor coa novela *Cabalos e lobos*.

## Obra publicada
### Narrativa
**Cabalos e lobos*, 2015, Xerais.
**A festa equivocada*, 2022, Rodolfo e Priscila.

## Notas 
## Véxase tamén 
### Ligazóns externas 
* Blog do persoeiro
Juan José Díaz Valiño

**Juan José Díaz Valiño**, nado en Castro de Ribeiras de Lea (Castro de Rei) o 9 de setembro de 1971, é un político galego do PSdeG-PSOE.

## Traxectoria
É Diplomado en Maxisterio pola USC. Foi alcalde de Castro de Rei polo PSdeG-PSOE entre 2007 e 2011 co apoio do BNG e Terra Galega. Logrou que a Fundación FUDACE se fixese cargo do psiquiátrico de San Rafael. É deputado provincial.

## Véxase tamén
### Outros artigos
*Eleccións municipais en Castro de Rei

### Ligazóns externas
*Entrevista en *El Progreso*
Jesús María Fernández Portela

**Jesús María Fernández Portela**, nado no Rosal en 1952, é un exmestre e expolítico galego do PPdeG.

## Traxectoria
Mestre de profesión. Encabezou a candidatura do PPdeG nas municipais do 1999 no Rosal e acadou a alcaldía con maioría absoluta conseguindo 7 concelleiros, cando a maioría eran tamén 7. Volveu encabezar a candidatura do PPdeG nas municipais do 2003 e volveu conseguir a maioría absoluta, e conseguiu 3 concelleiros máis, en total 10. Volveu encabezar a candidatura do PPdeG nas municipais do 2007 e volveu conseguir a maioría absoluta, pero perdeu un concelleiro, quedando con 9 concelleiros. Volveu encabezar a candidatura do PPdeG nas municipais do 2011 e volveu conseguir a maioría absoluta mantendo os 9 concelleiros.

Foi deputado provincial de Pontevedra.

En xaneiro do 2018 cumpriu os 65 anos, polo que decidiu xubilarse e deixar a alcaldía. Sucedeuno ata a entón tenenta de alcalde María del Carmen Alonso Alonso.

## Referencias
## Véxase tamén
### Outros artigos
*Eleccións municipais no Rosal

### Ligazóns externas
*Entrevista en infomiño.com
Francisco Cacharro Gosende

**Francisco Cacharro Gosende**, nado en Lugo en 1971, é un político galego que ten integrado diversos partidos.

## Traxectoria 
Fillo do mandatario do PPdeG Francisco Cacharro Pardo, Cacharro Gosende licenciouse en Dereito pola Universidade Autónoma de Madrid. Xa afiliado ao Partido Popular, aprobou unha oposición para ser funcionario do estado. En paralelo, aprobaba outra oposición, neste caso de técnico da Deputación de Ourense, en 1998, que foi posteriormente anulada logo dunhas reclamacións. Cacharro Gosende accedeu, en virtude da súa cualificación como funcionario do estado, á praza de vicesecretario xeral da Deputación de Ourense en 2003, unha praza de nova creación. En 2004 accedeu á secretaría xeral logo da xubilación do anterior titular.

En 2008 abandonou o Partido Popular e afiliouse a UPyD, formación da que se converteu nun dos rostros visibles na provincia de Lugo. Meses despois abandonaría UPyD para ingresar no Partido de la Libertad Individual (P-Lib), do que foi elixido secretario xeral en 2010.

## Vida persoal 
Casou con Sonia Rielo en 1999.

## Notas
Amicacina

A **amicacina** ou **amikacina** é un antibiótico do grupo dos aminoglicósidos utilizado no tratamento de diversas infeccións bacterianas . A amicacina funciona uníndose á subunidade de 30 S do ribosoma bacteriano, interferindo coa síntese de proteínas causando erros de lectura do ARNm.

Quimicamente é un derivado semisintético da kanamicina .

## Administración 
A amicacina pode administrarse unha ou dúas veces ao día por vía intravenosa ou intramuscular, xa que non se absorbe oralmente. Nas persoas con insuficiencia renal, a dosificación debe axustarse de acordo coa eliminación de creatinina (que mide o grao de filtración glomerular renal ou GFR ), xeralmente reducindo a frecuencia das doses.

## Usos 
A amicacina úsase principalmente para tratar casos graves de infeccións hospitalarias por bacterias gramnegativas multirresistentes .

A amicacina pode combinarse con antibióticos beta-lactámicos para realizar unha terapia inicial previa ao diagnóstico definitivo en persoas con neutropenia e febre.

## Resistencia 
A amicacina é moi difícil de inactivar polos sistemas bacterianos, polo que é difícil que aparezan resistencias. A amicacina é inmune ao ataque da maioría dos encimas inactivadores bacterianos; esta protección realízaa o residuo L-hidroxiaminobuteroíl amida (L-HABA) unido ao nitróxeno en posición 3, que inhibe a acetilación, fosforilación e adenilación no anel do azucre situado a maior distancia (C-2,C-3,C-4). Para previr o desenvolvemento de resistencias bacterianas a este antibiótico extremadamente poderoso, o seu uso está estritamente regulado.

## Efectos secundarios 
Os efectos secundarios da amicancina son similares aos dos outros aminoglicósidos. Os efectos máis importantes son a ototoxicidade e a nefrotoxicidade. Tamén ten neurotoxicidade. Pode atravesar a placenta.. Os niveis sanguíneos deste antibiótico e os marcadores da función renal (creatinina) poden ser monitorizados durante o tratamento. Ademais, as doses axústanse especificamente baseándose na eliminación renal de creatinina sérica  en contornos clínicos.

## Notas 
## Véxase tamén 
### Outros artigos 
* Aminoglicósidos
* Antibióticos
Ramón Tojo Lens

**Ramón Tojo Lens**, nado na Meana, parroquia de Sorribas (Rois) en 1965, é un empresario e político galego do PPdeG.

## Traxectoria 
Fillo de Enrique Tojo, que foi alcalde de Rois polo PPdeG entre 1990 e 2003, é empresario do sector madeireiro. En 2007 presentouse por primeira vez encabezando a candidatura do PPdeG no concello de Rois e foi elixido alcalde con maioría absoluta. En 2011, 2015, 2019 e 2023 volveu revalida-la alcaldía con maioría absoluta.

## Notas 
## Véxase tamén 
### Outros artigos 
* Eleccións municipais en Rois

### Ligazóns externas 
* Entrevista en *La Voz de Galicia*
Valencia Firebats

O **Valencia Firebats** é un equipo de fútbol americano de Valencia. Fundado en 1993, compite na Liga Nacional de Fútbol Americano dende a primeira edición do torneo, en 1995. Entre 2006 e 2010 o equipo disputou tódalas finais, gañando o campionato en 3 ocasións.
Os Firebats visten con camisola negra, pantalóns amarelos e casco negro, e xogan como locais no estadio de atletismo dos Xardíns do Turia, en Valencia.

## Palmarés
* **Liga Nacional de Fútbol Americano (3)** = 2006, 2007, 2009
** *Subcampión (2)* = 2008, 2010
* **Copa Española de Fútbol Americano (0)** =
** *Subcampión (2)* = 2005, 2011

## Véxase tamén
### Ligazóns externas
* Páxina oficial dos Valencia Firebats
* Páxina oficial da Agrupación Española de Fútbol Americano
* Páxina oficial da European Federation of American Football 
### Outros artigos
* Liga Nacional de Fútbol Americano
* European Football League
* Liga Catalá de Fútbol Americano
Osos Rivas

O equipo **Osos de Rivas** é un club deportivo adicado ó fútbol americano, fundado en 1989, que disputa a Liga Nacional de Fútbol Americano, competición que gañou en 2001. Non obstante, a competición na que os Osos tiveron unha actuación mais salientable é a Copa de España, que gañou 5 veces. O equipo xoga como local no estadio *Cerro del Telégrafo*, e visto con casco amarelo, camisola vermella e pantalóns brancos.

Os Osos Rivas son habituais dende hai moitos anos nas semifinais polo título da Liga Nacional de Fútbol Americano cos Badalona Dracs, Valencia Firebats e L'Hospitalet Pioners.

## Palmarés
* **Liga Nacional de Fútbol Americano (1)** = 2001
** *Subcampión (3)* = 1999, 2002, 2012
* **Copa Española de Fútbol Americano (5)** = 2001, 2002, 2003, 2007, 2009
** *Subcampión (3)* = 2004, 2006, 2008

## Véxase tamén
### Ligazóns externas
* Páxina oficial dos Osos de Rivas
* Páxina oficial da Agrupación Española de Fútbol Americano
* Páxina oficial da European Federation of American Football 
### Outros artigos
* Liga Nacional de Fútbol Americano
* European Football League
* Liga Catalá de Fútbol Americano
Sabino Díaz Fernández

**Sabino Díaz Fernández**, nado en 1968, é un político galego do PPdeG.

## Traxectoria
Gandeiro de profesión, foi alcalde do concello de Ribeira de Piquín polo PPdeG entre 2003 e 2015, sempre con maioría absoluta.

## Véxase tamén
### Outros artigos
*Eleccións municipais en Ribeira de Piquín

### Ligazóns externas
*Entrevista en *El Progreso*
Salomé Peña

**María Salomé Peña Muñiz**, nada en Sisán (Ribadumia) o 6 de agosto de 1974, é unha política galega do PPdeG.

## Traxectoria
Licenciada en Ciencias Químicas. Nas eleccións municipais de 1999 foi candidata número 3 na lista do PPdeG ao concello de Ribadumia, por detrás do alcalde José Ramón Barral (Nené Barral) e de Rafael Louzán, sendo concelleira de Educación, Deportes, Servizos internos e administrativos. O 1 de xuño de 2001 accedeu á alcaldía logo da dimisión do alcalde José Ramón Barral, trala súa detención pola súa presunta vinculación cun caso de contrabando de tabaco. Nas municipais de 2003 encabezou a candidatura do PPdeG e gañou por 2 votos aos Independentes por Ribadumia, partido encabezado polo seu antecesor trala súa expulsión do PPdeG por mor da súa detención. Desta forma, empatou a 5 concelleiros cos independentes fronte a 1 do BNG, polo que continuou gobernando en minoría. Nas municipais de 2007 logrou a maioría absoluta con 6 concelleiros, quedando os independentes de Nené Barral con 4. Nas 2011 volveu logra-la maioría absoluta, ampliándoa con respecto a 2007, trala retirada dos independentes da carreira electoral. Durante esta etapa seguiu como número 2 a Rafael Louzán, presidente da Deputación de Pontevedra a partir do 2003. 

Nas municipais de 2015 encabezou de novo a candidatura popular, sendo a máis votada pero perdendo a maioría absoluta tralo regreso dos Independentes por Ribadumia, encabezados nesta ocasión por David Castro Mougán. Desta forma, logrou 6 concelleiros fronte a 5 independentes, 1 da marea Somos Ribadumia e outro do PSdeG, perdendo a alcaldía ante a formación dun tripartito entre os demais grupos, encabezado polo independente Castro Mougán. Paralelamente, Rafael Louzán perdeu a presidencia da Deputación en favor da socialista Carmela Silva. En setembro de 2015 tomou posesión como deputada provincial, trala dimisión de Louzán. En xaneiro de 2019 anunciou a súa retirada da primeira liña política. 

## Véxase tamén
### Outros artigos
*Eleccións municipais en Ribadumia

### Ligazóns externas
*Entrevista de cara ás municipais de 2011 en La Voz de Galicia
*Salomé Peña toma posesión como nueva diputada del PP en Pontevedra
*Salomé Peña confirma su retirada de la política tras décadas en el Partido Popular y ocupar los puestos de alcaldesa de Ribadumia y diputada provincial
Badalona Dracs

200px|miniatura|dereita|Casco dos Dracs.
O **Badalona Dracs** é un equipo de fútbol americano da cidade catalá de Badalona, que compite na Liga Nacional de Fútbol Americano (LNFA). Fundado a finais de 1987, foi un dos equipos que inaugurou en 1988 a primeira competición oficial deste deporte en España, a Liga Catalá de Fútbol Americano, cos L'Hospitalet Pioners, Barcelona Búfals e Barcelona Boxers. Os Dracs foron os gañadores daquel torneo na súa primeira tempada. En 1995 participou na primeira edición da Liga Nacional de Fútbol Americano, competición que gañou 9 veces dende entón, sendo o equipo máis laureado do país.

O traxe oficial do equipo ten as cores gris e negro (casco gris, camisola negra e pantalóns grises).

## Palmarés
[300px|miniatura|dereita|Adestramento dos Dracs en [Xixón.]]
* **Liga Nacional de Fútbol Americano (9)** = 1998, 1999, 2002, 2003, 2004, 2014, 2016, 2017, 2018
** *Subcampión (7)* = 2000, 2005, 2007, 2009, 2011, 2013, 2015
* **Copa Española de Fútbol Americano (2)** = 1999, 2004
** *Subcampión (6)* = 2000, 2001, 2002, 2003, 2009, 2012
* **Liga Catalá de Fútbol Americano (1)** = 1999
** *Subcampión (2)* = 1990, 2005

## Véxase tamén
### Ligazóns externas
* Páxina oficial dos Badalona Dracs
* Páxina oficial da Agrupación Española de Fútbol Americano
* Páxina oficial da European Federation of American Football 
### Outros artigos
* Liga Nacional de Fútbol Americano
* European Football League
* Liga Catalá de Fútbol Americano
The Happening

***The Happening*** é un filme estadounidense dirixido por M. Night Shyamalan que se estreou no 2008.

## Sinopse 
En cuestión de minutos, nas principais cidades do leste dos Estados Unidos, prodúcense unhas estrañas e arrepiantes mortes que escapan a toda explicación. Para o profesor de ciencias dun instituto de Filadelfia Elliot Moore (Mark Wahlberg), o máis importante de todo é atopar o xeito de escapar deste misterioso e letal fenómeno. Aínda que el e a súa muller Alma (Zooey Deschanel) están atravesando unha crise no seu matrimonio, póñense en camiño, primeiro en tren, logo en coche, con Julian (John Leguizamo), amigo de Elliot e profesor de matemáticas, e Jess (Ashlyn Sanchez), a filla de oito anos de idade de Julian, cara Pensilvania, onde agardan estar a salvo dos horribles e cada vez máis frecuentes ataques. Aínda que moi pronto queda claro que ninguén está seguro en ningunha parte. Este aterrador e invisible asasino non pode ser evitado.

## Personaxes 
* Mark Wahlberg como Elliot Moore
* Zooey Deschanel como Alma Moore
* John Leguizamo como Julian
* Ashlyn Sanchez como Jess
* Betty Buckley como Mrs. Jones
* Spencer Breslin como Josh
* Robert Bailey, Jr. como Jared
* Frank Collison como O home do invernadoiro
* Victoria Clark como a muller do home do invernadoiro
* Jeremy Strong como Soldado Auster
* Brian O'Halloran como Condutor do Jeep
* Alan Ruck como Director do instituto
* M. Night Shyamalan como Joey
* Reggie Kania como Reggie
* Yonathan Parra como Zito
* Don Castro como Oficial de policía de Philadelphia

## Notas 
## Véxase tamén 
### Ligazóns externas 
* Ficha na IMDb 
* Web ofical 
* Ficha en Filmaffinity
Segunda división española 1992/93

A tempada **1992–93** da **Segunda División de España** foi a 62ª edición deste torneo. Comezou o 5 de setembro de 1992 e rematou o 20 de xuño de 1993. A categoría estivo composta por 20 equipos, dos cales UE Lleida, Real Valladolid&nbsp;e Racing de Santander ascenderon a Primeira División mentres que UE Figueres, CD Lugo, Sestao SC e CE Sabadell descenderon a Segunda División B.
## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

1 *O CE Sabadell foi descendido a Terceira División por non pagar aos seus xogadores.*

### Eliminatoria de promoción 
## Goleadores 
O Trofeo Pichichi desta tempada foi para:

## Véxase tamén 
### Ligazóns externas 
* Web oficial da LFP
* Web oficial da Real Federación Española
Partido Libertario

O **Partido Libertario** (**P-Lib**), é un partido libertario de España.
## Historia 
Constituíse como Partido de la Libertad Individual o 2 de xullo de 2009 e inscribiuse como partido político o 10 de agosto daquel mesmo ano. No seu primeiro congreso, o P-Lib escolleu a Juan Pina como o seu presidente e o lugués Francisco Cacharro Gosende como o seu secretario xeral. A súa primeira convocatoria electoral foron as eleccións xerais de 2011, onde presentou candidatura nas circunscricións de Zaragoza e Madrid. En 2014 adoptou o seu actual nome.

## Ideoloxía 
A formación defínese como libertaria, mais segue unha postura liberal no económico, aliñada coa Escola Austríaca de Economía de Friedrich Hayek e Ludwig von Mises. Avoga por unha drástica redución das competencias das administracións públicas e o seu traslado á sociedade civil, e por unha devolución ao cidadán do poder para tomar as súas propias decisións coa mínima intervención do Estado. Ten posturas tamén liberais no social: legalización das drogas, separación total entre relixión e Estado, respecto total cara á vida privada dos individuos etc. Aposta por un estado federal e critica por igual o nacionalismo español e os nacionalismos galego, catalán ou vasco.

## Notas 
## Véxase tamén 
### Ligazóns externas 
* Web oficial do P-Lib.
Dolores Abuín Martínez

**María Dolores Abuín Martínez**, nada en 1928, é unha mestra e política galega.

## Traxectoria 
Con 17 anos sacou a carreira de maxisterio. Casou co Arturo Silva Ruibal, médico en Barrantes. Foi alcaldesa de Valga durante o franquismo e nas primeiras eleccións democráticas alcaldesa de Ribadumia pola UCD. Logo de enviuvar en 1983 decide non continuar na política e retírase, pero catro anos despois, nas municipais de 1987 presentouse de novo encabezando a lista do CDS e saíu elixida concelleira como único partido da oposición. Ao termo desa lexislatura abandonou definitivamente a vida política.

## Véxase tamén 
### Outros artigos 
*Eleccións municipais en Valga

*Eleccións municipais en Ribadumia

### Ligazóns externas 
*Entrevista en *La Voz de Galicia*
José María Bello Maneiro

**José María Bello Maneiro**, nado en Cordeiro (Valga) o 2 de maio de 1949, é un político galego do PPdeG.

## Traxectoria
Contable, foi tenente de alcalde de Valga con Albino Ferreirós Gil dende 1979 por UCD e AP. En 1991 encabezou unha candidatura independente e foi elixido alcalde de Valga ao contar do apoio do PSdeG. En 1995 revalidou a alcaldía con maioría absoluta. En 1999 incorporouse ao PPdeG e mantivo a alcaldía cunha ampla maioría absoluta, a cal revalidou nas sucesivas convocatorias electorais. Foi deputado provincial de 2011 a 2015.

## Véxase tamén
### Bibliografía 
* 
### Outros artigos
*Eleccións municipais en Valga

### Ligazóns externas
*"«No meu partido non se valora o esforzo que facemos en Valga»", entrevista en *La Voz de Galicia*, 27 de abril de 2011.
Emir Spahić

**Emir Spahić**, nado en Dubrovnik (Croacia) o 18 de agosto de 1980, é un exfutbolista bosníaco de orixe croata e montenegrina. Xogaba como defensa central. Foi o capitán da Selección de fútbol de Bosnia e Hercegovina.
Pavillón Príncipe Felipe

O **Pavillón Príncipe Felipe** é un recinto multiúsos cuberto da cidade de Zaragoza, adicado a eventos deportivos e concertos, con capacidade para acoller a 11.000 persoas sentadas nas bancadas. O pavillón foi inaugurado en 1990, e nel xogan como locais os equipos Basket Zaragoza da ACB, e Balonmano Aragón da ASOBAL. Ata o ano 2007 tamén tiña a súa localía neste pavillón o equipo Sala 10 Zaragoza da LNFS, que actualmente xoga no pavillón *Siglo XXI*.

## Eventos deportivos 
;Baloncesto
* En 1990 e 1995 disputáronse neste pavillón as finais a catro da Euroliga, que deron como campións á Jugoplastika fronte ó FC Barcelona, e ó Real Madrid fronte ó Olympiakos. 
* En 1992 acolleu a rolda final do torneo preolímpico de baloncesto.
* En 1991 e 2005 disputáronse nel as roldas finais da Copa do Rei de Baloncesto.
;Balonmán
* Disputáronse as finais da Copa do Rei de Balonmán nos anos 2000 e 2008.
* Tamén acolleu as finais da Copa ASOBAL nos anos 1999 e 2006.
;Fútbol Sala
* Acolleu 3 finais da Copa de España de Fútbol Sala, nos anos 1991, 1993 e 2006.

## Concertos
O Pavillón Príncipe Felipe é un recinto moi empregado para facer eventos culturais en forma de concertos. Oasis, Maná, Mark Knopfler, David Bowie, Guns N' Roses, Joaquín Sabina, Joan Manuel Serrat, Amaral, Rod Stewart, El Canto del Loco e The Who son algúns dos artitas e bandas que teñen actuado nestas instalacións.

## Véxase tamén
### Ligazóns externas
* Información sobre o pavillón na web de Zaragoza Deporte Municipal
Jaime Dávila Sánchez

**Jaime Dávila Sánchez**, nado en Ribadavia en 1924 e finado na mesma vila o 12 de novembro de 2019, foi un avogado e político galego do PPdeG.

## Traxectoria 
Exerceu como avogado en Ribadavia. Foi presidente do Club Artístico de Ribadavia. Concelleiro de Ribadavia dende 1955, foi nomeado alcalde de Ribadavia en agosto de 1964 tomando posesión o 28 de agosto. Permaneceu no cargo até xullo de 1970. Tamén foi deputado provincial. Volveu ser nomeado alcalde de Ribadavia na Transición. En 1995 encabezou a candidatura do PPdeG ao concello de Ribadavia e foi a forza máis votada, sendo elixido alcalde co apoio de dúas candidaturas independentes. Permaneceu como alcalde ata 1999, cando optou por non presentarse á reelección. Finou en Ribadavia o 12 de novembro de 2019.

## Vida persoal 
Casou con Pilar Padrón Cendón.

## Notas 
## Véxase tamén 
### Outros artigos 
* Eleccións municipais en Ribadavia
José Pérez Iglesias

**José Pérez Iglesias**, nado en Orega (Leiro) o 2 de xullo de 1952, é  un profesor e político galego do PPdeG. Casado e con dous fillos.

## Traxectoria 
Estudou no seminario e despois pasou ao Colexio Cisneros. Fixo o bacharelato no IES Otero Pedrayo de Ourense e a carreira de Xeografía e Historia na Universidade de Santiago de Compostela. Profesor de Xeografía e Historia no IES de Ribadavia, do que foi director entre 1986 e 1995. Militou no PNG. Nas eleccións municipais de 1995 encabezou a candidatura Independentes Concello de Ribadavia, logrando 2 concelleiros e sendo a chave de goberno. Desta forma, apoiou ó candidato do PPdeG Jaime Dávila Sánchez e pasou a ser tenente de alcalde e concelleiro de Cultura. Posteriormente integrouse no PPdeG, e encabezou a súa candidatura en substitución de Dávila nas municipais de 1999. En ditas eleccións foi a forza máis votada e foi elixido alcalde co apoio do único concelleiro de Jóvenes Populares do Ribeiro, o cal foi expulsado da formación por formar goberno cos populares de costas á organización. Durante este mandato chegou a ocupa-la presidencia da Mancomunidade de Concellos do Ribeiro. 

En 2002 perdeu a maioría de goberno tras cesar no mes de febreiro unha das edís do grupo popular. En novembro cesaría o edil electo por Jóvenes Populares. Nas municipais de 2003 pese a volver se-la forza máis votada non obtivo a maioría absoluta, polo que perdeu a alcaldía tras lograr o PSdeG-PSOE un pacto co BNG. Nas municipais de 2007 foi superado polo PSdeG, polo que permaneceu como portavoz do PPdeG na oposición ata o final do mandato no 2011. En 2012 foi nomeado director do Servizo Público de Emprego Estatal en Ourense.

## Notas 
## Véxase tamén 
### Bibliografía 
* 
### Outros artigos 
*Eleccións municipais en Ribadavia

### Ligazóns externas
*Entrevista en *La Voz de Galicia*.
*Noticia en *La Región*.
Xosé Bravo Frieiro

**Xosé Bravo Frieiro**, nado en Rianxo o 27 de abril de 1948, é un político galego do PSdeG-PSOE que foi alcalde da súa vila natal de 1979 a 1994.

## Traxectoria 
Cursou estudos de dereito. Posteriormente comezou a traballar como mariñeiro e en 1976 foi elixido patrón maior da Confraría de Pescadores de Rianxo. Nas eleccións municipais de 1979 encabezou a candidatura do PSdeG-PSOE en Rianxo e foi elixido alcalde por maioría absoluta, sendo o primeiro alcalde democrático da vila. Dende abril de 1980 foi deputado provincial en substitución doutro compañeiro. Nas municipais de 1983 revalidou a alcaldía cunha amplísima maioría absoluta de 14 dos 17 concelleiros da corporación. Nese mandato volveu ser deputado provincial. Nestas dúas convocatorias electorais logrou o mellor resultado do partido tanto na provincia como en Galicia, sendo un dos mellores de toda España.

Nas municipais de 1987 e 1991 revalidou novamente a alcaldía por maioría absoluta, se ben comezou a experimentar un retroceso de apoios. Renunciou a alcaldía o 30 de abril de 1994, sendo substituído o 9 de maio por Pedro Piñeiro. 

Tras renunciar á alcaldía fíxose cargo da xerencia da Organización de Produtores de Mexillón de Galicia (Opmar). En novembro de 2003 asumiu a xerencia da Mancomunidade de Concellos Serra do Barbanza, onde permaneceu ata a súa xubilación.

## Notas
## Véxase tamén 
### Outros artigos 
*Eleccións municipais en Rianxo
L'Hospitalet Pioners

200px|miniatura|dereita|Casco dos Pioners.
O '''L'Hospitalet Pioners''' é un dos principais equipos españois de fútbol americano, con sede na cidade catalá de L'Hospitalet de Llobregat. Fundado en 1988, é un dos 4 pioneiros deste deporte en España xunto a Badalona Dracs, Barcelona Búfals e o xa desaparecido Barcelona Boxers, cos cales inaugurou en 1988 a primeira competición oficial do país, a antiga Liga Catalá de Fútbol Americano. Dende a creación da Liga Nacional de Fútbol Americano en 1995 é un dos equipos fixos no torneo. Nas últimas tempadas ten disputado a European Football League, acadando a súa primeira vitoria nun encontro en 2008.

O equipo xoga como local no *Complex Esportiu Hospitalet Nord*, e adoita vestir camisola vermella, pantalóns negros e casco negro.

## Palmarés
300px|miniatura|dereita|Encontro dos Pioners.
* **Liga Nacional de Fútbol Americano (5)** = 2005, 2008, 2010, 2011, 2012, 2013
** *Subcampión (4)* = 1998, 2003, 2004, 2006
* **Copa Española de Fútbol Americano (7)** = 2000, 2005, 2006, 2008, 2010, 2011, 2012, 2013, 2014
** *Subcampión (3)* = 1997, 1998, 2007
* **Liga Catalá de Fútbol Americano (0)** =
** *Subcampión (2)* = 1993, 2003

## Véxase tamén
### Ligazóns externas
* Páxina oficial dos L'Hospitalet Pioners
* Páxina oficial da Agrupación Española de Fútbol Americano
* Páxina oficial da European Federation of American Football 
### Outros artigos
* Liga Nacional de Fútbol Americano
* European Football League
* Liga Catalá de Fútbol Americano
Efecto Streisand

miniatura|Foto realizada polo California Coastal Records Project da liña de costa na que está o Streisand Estate.

O **efecto Streisand** é un fenómeno de Internet no que unha tentativa de censura ou agocho de certa información fracasa ou é ata contraproducente para o censor, posto que esta acaba sendo amplamente divulgada, recibindo maior publicidade da que tería se non se pretendese agochar.

Normalmente, estes intentos de censura diríxense cara a fotos, ficheiros ou páxinas web, especialmente mediante cartas que ameazan con emprender accións legais por parte do censor. Lonxe de ser eliminada, a dita información recibe moita publicidade, e acaba sendo rapidamente distribuída a través de blogs, sitios de novas ou sistemas P2P.

Este efecto ocorre, segundo o experto en Internet John Gilmore, porque a rede interpreta a censura coma un dano ou ataque cara a ela.

## Orixe
O termo ten a súa orixe nun incidente ocorrido en 2003 cando a actriz Barbra Streisand denunciou por 50 millóns de dólares ao fotógrafo Kenneth Adelman e á páxina pictopia.com  por unhas fotografías aéreas da costa de California na que se vía a súa casa, esixindo que se retirase a foto xa que violaba a súa privacidade. A polémica co tempo fixo que a foto se fixese coñecida e o caso moi comentado.

## Casos
En 2013 a estación de radio militar de Pierre-sur-Haute atraeu o interese dos medios despois de coñecerse que a Dirección Central da Información Interior (máis coñecida polas súas siglas en francés DCRI, Direction Centrale du Renseignement Intérieur), a axencia de intelixencia francesa, tentou suprimir o artigo da Wikipedia en francés que falaba sobre o complexo.

## Efecto Streisand en Galiza
En 2010 o Conselleiro de Cultura, Roberto Varela, en FITUR referiuse ao concello de Sobrado como *Desván de los Monjes*. O feito foi comentado pola prensa e negado polo conselleiro o que xunto co vídeo lle deu gran sona.

En marzo de 2013 a CRTVG ameazou a unha páxina web de seareiros do Xabarín Club de emprender accións legais se esta non pechaba en sete días. A CRTVG alegaba uso ilícito das súas marcas rexistradas "Xabarín Club", "Xeración Xabarín" e "Xabarín News". A información do peche da páxina web chegou a diversas redes sociais e medios de comunicación de ámbito galego.

En febreiro de 2018 o libro *Fariña*, do xornalista coruñés Nacho Carretero, multiplicou as súas vendas despois de que o xulgado de Instrución número 7 de Collado Villalba (Madrid) ordenase o seu secuestro o estimar a denuncia realizada por Alfredo Bea Gondar, que foi alcalde do Grove nos anos 80.

## Notas
## Véxase tamén 
### Ligazóns externas 
* Recompilación de casos nos que se dá este efecto
José Manuel Arias López

**José Manuel Arias López**, nado o 18 de febreiro de 1962 en Teilán (Bóveda), é un político galego do PPdeG.
## Traxectoria 
É mestre industrial. Concelleiro do PPdeG en Bóveda dende 1991, foi elixido alcalde nas eleccións municipais de 1999. Continuou no cargo nas sucesivas eleccións, sempre con maioría absoluta. Foi deputado provincial (2008-2011).

## Véxase tamén 
### Bibliografía 
* 

### Outros artigos 
*Eleccións municipais en Bóveda

### Ligazóns externas 
*”Unha reelección nunca está asegurada, teñen que xulgar os veciños” 16/2/2011.
*Precedo, José: "Alcalde toda la semana menos media hora" *El País*, 15/8/2011
Dragonheart

***Dragonheart*** é un filme estadounidense de fantasía dirixido por Rob Cohen que se estreou en 1996.

## Sinopse 
Dragonheart sitúase cronoloxicamente no ano 953 d.C., na época posterior á de Camelot, do Rei Artur e os seus cabaleiros da mesa redonda e quedan poucos cabaleiros que sigan os antigos preceptos de cabalería, recollidos no que chaman "o antigo código da honra". Bowen é un cabaleiro decidido a matar a unha das criaturas máis extraordinarias que existiron xamais, un dragón.

## Personaxes 
* Dennis Quaid como Bowen
* Sean Connery como a voz de Draco
* David Thewlis como Einon
* Pete Postlethwaite como Gilbert de Glockenspur
* Jason Issacs como Lord Felton
* Julie Christie como Raíña Aislinn
* Dina Meyer como Kara
* Brian Thompson como Brok.
* Terry O'Neill como Redbeard.
* John Gielgud como a voz do Rei Artur

## Galardóns e nomeamentos 
* 1996: Nomeada ó Oscar: Mellores efectos visuais.
* 1996: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
* Ficha na IMDb 
*AllMovie 
* Ficha en Filmaffinity
Ron Howard

**Ronald William "Ron" Howard**, nado en Duncan (Oklahoma) o 1 de marzo de 1954, é un actor, director e produtor de cine estadounidense. É pai da tamén actriz Bryce Dallas Howard.

## Traxectoria 
Fíxose famoso como actor na súa infancia, ao dar vida a Opie Taylor na *sitcom* *The Andy Griffith Show* durante oito anos, e posteriormente ao adolescente Richie Cunningham en *Happy Days* durante seis anos. Ron apareceu nos filmes *American Graffiti* en 1973 e *The Shootist* en 1976, a última

durante o seu traballo en *Happy Days*. Realizou a súa estrea como director coa comedia de 1977 *Grand Theft Auto* e deixou *Happy Days* en 1980 para centrarse na dirección. Entre as súas películas están as gañadoras dun Oscar *Cocoon*, *Apollo 13* e *A Beautiful Mind*. No ano 2003 foi galardoado coa Medalla Nacional das Artes. O asteroide 12561 Howard foi nomeado así por el.

## Filmografía 
## Véxase tamén
Coencima B

[miniatura|dereita|350 px|Coencima B. [Nomenclatura da IUPAC|Nome IUPAC: ácido 2-[(7-mercapto-1-oxoheptil)amino]-3-fosfonooxibutanoico.]]

O **coencima B** é un coencima necesario para certas reaccións redox en bacterias metanóxenas. O nome químico completo da forma activa deste coencima é 7-mercaptoheptanoiltreoninafosfato. A molécula contén un grupo tiol, que é o principal sitio de reacción.

O coencima B reacciona co 2-metiltioetanosulfonato (metil-Coencima M, abreviado CH3–S–CoM), orixinando metano na metanoxénese típica destas bacterias:
:CH3–S–CoM + HS–CoB &rarr; CH4 + CoB–S–S–CoM
Esta conversión está catalizada polo encima metil coencima M redutase, que contén o cofactor F430 como grupo prostético.

Unha conversión relacionada que utiliza tanto HS-CoB coma HS-CoM é a redución do fumarato a succinato, catalizada pola fumarato redutase destas bacterias:
:CH3–S–CoM + HS–CoB –O2CCH=CHCO2- &rarr; –O2CCH2–CH2CO2- + CoB–S–S–CoM

## Notas
Xoán de Deus

**Xoán de Deus**, nado en Montemor Portugal o 8 de marzo 1495 (algúns consideran que foi en Casarrubios del Monte, Toledo) e finado o 5 de marzo de 1550, foi o inspirador da Orde dos irmáns hospitalarios.

## Traxectoria 
Foi pastor, soldado nos exércitos de Carlos V e vendedor ambulante de libros. A predicación de Xoán de Ávila provocou nel unha súbita conversión, entregou todos os seus bens aos pobres e, como penitencia, fíxose o tolo ata o punto de que foi internado nun manicomio onde foi torturado e vexado. Alí instaba aos coidadores a que tiveran maior suavidade cos enfermos mentais.

Xoán de Ávila conminouno a que deixara esa penitencia. Unha vez liberado, adicou a súa vida ao coidado de enfermos, nenos da rúa, anciáns abandonados e prostitutas, aínda que a súa dedicación especial foi aos enfermos mentais, aplicando métodos de trato humano e comprensión que tiveron moito éxito.

Enfermo de artrite, a súa doenza agravouse debido a que, nunha ocasión, botouse ás augas xeadas do río para salvar a vida dun colaborador. Enfermo e impedido, morreu aos 55 anos de idade.

## Significación 
Foi beatificado en 1630 por Urbano VIII e canonizado en 1691 por Alexandre VIII. Está considerado pola Igrexa Católica patrón dos enfermos mentais e dos enfermeiros e da cidade de Granada. Os seus seguidores fundaron a Orde dos irmáns hospitalarios que leva o seu nome e está presente nos cinco continentes.
Victorious

200px|miniatura|dereita|Os actores da serie nun concerto.
***Victorious***, estilizado como *VIC**TORi**OUS*, é unha comedia de situación estadounidense creada por Dan Schneider para Nickelodeon.

A serie xira en torno á aspirante a cantante Tori Vega, interpretada por Victoria Justice, quen frecuenta unha escola de artes de alto nivel chamada Hollywood Arts.

A serie estreouse o 27 de marzo de 2010.

## Personaxes 
* Tori Vega (Victoria Justice)
* Andre Harris (Leon Thomas III)
* Robbie Shapiro (Matt Bennett)
* Jade West (Elizabeth Gillies)
* Cat Valentine (Ariana Grande)
* Beck Oliver (Avan Jogia)
* Trina Vega (Daniella Monet)
Erik Olin Wright

**Erik Olin Wright** nado en Berkeley (California) o 9 de setembro de 1947, e finado 23 de xaneiro de 2019, foi un sociólogo marxista estadounidense.

## Traxectoria 
Estudou na Universidade de Harvard e no *Balliol College* de Oxford e na Universidade de California. É profesor na Universidade de Wisconsin, Madison. É director do *Real Utopias project*, un foro de discusión, investigación e publicacións sobre a transformación social.

## Pensamento 
Olin Wright pretende repensar as teorías clásicas marxistas sobre a estrutura de clases nas sociedades capitalistas contemporáneas. Estas están apegadas excesivamente á identificación do obreiro co traballador manual produtor de mercancías sen clarificar a posición que ocupan os demais asalariados na definición de intereses de clases e na propia loita de clases. Para Olin Wright a distinción entre traballo produtivo e improdutivo é secundaria, pois ela non supón unha diferenza substancial dos intereses de clase. En ámbolos dous casos o capitalista obtén unha plusvalía aínda que xerado en fases e momentos distintos. Aínda que os distintos tipos de traballadores no capitalismo avanzado poden ter intereses inmediatos dispares comparten aqueles que son fundamentais. O socialismo debe artellar unha estratexia que teña en conta ambos tipos de intereses. A revolución acontece cando os explotados ven coincidir os intereses inmediatos cos fundamentais.

Olin Wright subliña que Lenin non tivo en conta suficientemente o factor organizativo, polo que acode a Max Weber para sacar as consecuencias políticas para a toma organizada do poder por parte da clase obreira. Resulta fundamental erosionar as formas burocráticas do capitalismo e non reproducilas no proceso revolucionario da toma de poder por parte da esquerda. A participación directa dos colectivos de traballadores organizados é esencial. Se non se robustece e cohesiona previamente a capacidade da clase obreira, usar o Estado capitalista tardío para destruílo pode xerar unha nova forma de corporativismo alleo ao interese do traballador.

## Obras 
* *Class, Crisis and State*
* *Classes*
* *Class Counts: Comparative Studies in Class Analyses*
* *Interrogating Inequality*
Estado de Abia

O **Estado de Abia** é un dos estados que constitúe a República Federal de Nixeria, situado no sueste do país. A súa capital é Umuahia, aínda que o principal centro comercial atópase en Aba, un antigo posto comercial británico. O estado creouse en 1991 con parte do territorio do estado de Imo. Os seus habitantes pertencen maioritariamente á etnia igbo. Abia é un dos nove estados pertencentes á rexión do Delta do Níxer. Posúe 17 Áreas de Goberno Local.

Este estado ten unha extensión de territorio que contén unha superficie composta por uns 6.320 quilómetros cadrados. A súa poboación cífrase en 4&nbsp;350&nbsp;963 persoas (datos do censo do ano 2007), dando unha densidade de poboación de 688,4 habitantes por cada quilómetro cadrado.

### Áreas de goberno local 
Posúe 17 áreas de goberno local:

* Aba North
* Aba South
* Arochukwu
* Bende
* Ikwuano
* Isiala Ngwa North
* Isiala Ngwa South
* Isuikwuato
* Obi Ngwa
* Ohafia
* Osisioma Ngwa
* Ugwunagbo
* Ukwa East
* Ukwa West
* Umuahia North
* Umuahia South
* Umu Nneochi

## Véxase tamén 
### Ligazóns externas 
* ABIA State of Nigeria -- A Profile 
* Abia State Background Information